**ԱՐՁԱՆԱԳՐՈՒԹՅՈՒՆ**

ՀԱՆՐԱՅԻՆ ԲԱՑ ԼՍՄԱՆ ԵՎ ՔՆՆԱՐԿՄԱՆ

ՀՀ Շիրակի մարզ 03 մայիս, 2024 թ.

Ք. Գյումրի, Վարդանանց հր.1 ժամը՝ 15:00

2024 թվականի մայիսի 3-ին, ժամը՝ 15:00-ին, Գյումրու համայնքապետարանի վարչական շենքում (Վարդանանց հր. 1, 2-րդ հարկ, ավագանու նիստերի դահլիճ) կայացավ հանրային բաց լսում և քննարկում (այսուհետ քննարկում)։Նիստը վարեց Գյումրի համայնքի ղեկավարի տեղակալ Սուրեն Ջանոյանը։

**ՀանրայինՔննարկման թեմաները՝**

1. **«Հայաստանի Հանրապետության Շիրակի մարզի Գյումրի քաղաքի Աբովյան փողոցիհիմնանորոգվողհատվածում կատարվող շինարարական աշխատանքների ընթացքին խոչընդոտ հանդիսացող ծառերը և մացառները հատելու մասին»**
2. **«Հայաստանի Հանրապետության Շիրակի մարզի Գյումրի քաղաքի Վարդանանց հրապարակում եկեղեցու հարևանությամբ գտնվող եղևնիները հատելու մասին»**

**Զեկուցողներ՝ Գյումրի համայնքի գլխավոր ճարտարապետ՝ Հ.Գասպարյան**

**«Գյումրու կոմունալ ծառայություն» ՀԲՀ-ի դենդրոլոգ՝ Ա.Մովսիսյան։**

**Գյումրի համայնքի ղեկավարի տեղակալ**

**Սուրեն Ջանոյան**

-Բա՛րև ձեզ հարգելի՛ մասնակիցներ: Սկսում ենք մեր հանրային բաց լսում և քննարկումը։

Հարց առաջին.

**«Հայաստանի Հանրապետության Շիրակի մարզի Գյումրի քաղաքի Աբովյան փողոցիհիմնանորոգվողհատվածում կատարվող շինարարական աշխատանքների ընթացքին խոչընդոտ հանդիսացող ծառերը և մացառները հատելու մասին»**

Տեղեկացնեմ, որ համաձայն կարգի, հանրային քննարկման մասնակիցը քննարկման դրված հարցերի վերաբերյալ կարող է ուղղել հարցեր, իր առարկություններն ու առաջարկությունները հնչեցնել բանավոր ձևով կամ՝ դրանք գրավոր տեսքով ներկայացնել հանրային քննարկման քարտուղարին։ Մասնակցիները կարող են իրենց առարկություններն ու առաջարկությունները ուղարկել Համայնքապետարանի պաշտոնական էլեկտրոնային հասցեին՝ [gyumri@gyumri.am](https://e.mail.ru/compose/?mailto=mailto%3agyumri@gyumri.am) կամ գրավոր տեսքով ներկայացնել քննարկման քարտուղարին քննարկման ավարտից հետո՝ հնգօրյա ժամկետում։

-Ես կխնդրեի պարոն Գասպարյանին ներկայացնել ծրագիրը, այնուհետև պարոն Մովսիսյանը կներկայացնի ծառերի հետ կապված խնդիրը։

**Քաղաքացի**

**«Վանանդ» ՀԿ նախագահ**

**Համլետ Ղազարյան**

-Ի՞նչ է նշանակում «խոչընդոտ» ձևակերպումը։Դու՛ք արդեն գնահատականը տվել եք ու կարող ենք այլևս չքննարկել։

**«Զարթոնք» ՀԿ ղեկավար**

**Վարդևան Գրիգորյան**

-Եթե «խոչընդոտը» հիմնավորված է, ուրեմն կարող է լինել։

**Գյումրի համայնքի ղեկավարի տեղակալ**

**Սուրեն Ջանոյան**

-Եկե՛ք լսենք պարոն Գասպարյանին, հետո բոլորդ կարտահայտեք ձեր կարծիքները։

**Զեկուցող՝**

**Գյումրի համայնքի գլխավոր**

**ճարտարապետ՝ Հ.Գասպարյան**

-Բա՛րև ձեզ, հարգելի՛ ներկաներ։

Սկսենք «խոչընդոտից»։ Եթե խոչընդոտ չլիներ, այս հարցը մենք չէինք դնի քննարկման, որովհետև ինչպես գիտենք, ծրագիր է իրականացվում՝ պատմական կենտրոնի վերականգնման և զբոսաշրջության զարգացման։

Սկսված են շինարարական աշխատանքները։Շինաշխատանքներիընթացքին ծառերն ու մացառները խոչընդոտում են հետևյալ պատճառաբանությամբ.

1. Այդ փողոցներում գոյություն ունեն կոմունիկացիոն ենթակառուցվածքներ և ջրագծերի անցկացման ժամանակ շինարարները հանդիպում են այդ ծառերի արմատներին։ Բնականաբար ստիպված են լինում հատել կամ վնասել դրանք։

Այդ հարցով մեզ դիմել են և՛ շինարարներ, և՛  բնակիչները։

1. Մենք մասնագետների հետ միասին ուսումնասիրություններ ենք կատարել, և տեսել ենք, որ այդ տարածքում կան ծառեր, որոնք կենսունակ չեն, կամ կենսունակության վերին աստիճանի են և էսթետիկ տեսք չունեն։

Առաջարկվել է այդ ծառերը փոխարինել նորերով՝ ավելի արժեքավոր ևգեղազարդ ծառատեսակներով։

**Քաղաքացի**

**«Վանանդ» ՀԿ նախագահ**

**Համլետ Ղազարյան**

-Ես կասեի հակառակը՝ շինարարությունն է խոչընդոտում ծառերին։

-Առաջարկում եմ շինաշխատանքներն այնպես նախագծել, որ չվնասվեն ծառերը։

**Պատասխան՝**

**Գյումրի համայնքի գլխավոր**

**ճարտարապետՀենրիկ Գասպարյան**

-Այնտեղ կան ծառերի աճած արմատներ, որոնք առաջացնում են կոմունիկացիաների վթարներ։

**Քաղաքացի**

**«Վանանդ» ՀԿ նախագահ**

**Համլետ Ղազարյան**

-Դուք նշեցիք, որ պետք է ծառերը փոխարինենք ավելի արժեքավոր և գեղազարդ ծառատեսակներով։Չե՞ք կարծում, որ հիսուն տարի հետո դրանց արմատները նույնպես խոչընդոտ կհանդիսանան։Այդ դեպքում ծառեր տնկելու իմաստը ո՞րն է։

Բերե՛ք բոլոր ծառերը հանենք։

**Պատասխան՝**

**Գյումրի համայնքի գլխավոր**

**ճարտարապետ Հենրիկ Գասպարյան**

-Կան քաղաքային՝ դեկորատիվ ծառեր և կան անտառային՝ դաշտապաշտպան ծառեր։Բարդիներն ու եղևնիներն անտառային ծառեր են և ո՛չ քաղաքային միջավայրի։

-Ես կարող եմ բազմաթիվ օրինակներ բերել արտասահմանյան երկրների, որոնց պատմամշակութային քաղաքաներում ծառեր չկան, փոխարենը կան պուրակներ, որոնք ավելի նպատակահարմար են այդ քաղաքներում և ստեղծվել են, որպեսզի չփակեն պատմամշակութային շենքերի արտաքին տեսքերը։

**Քաղաքացի, ՀԿ ղեկավար**

**Արամ Խաչատրյան**

**-**Պարոն Գասպարյան, կարո՞ղ եք ասել ի՞նչ կոմունիկացիաների մասին է խոսքը։Այդ ծերացած ծառերն այդքան ժամանակ չեն խանգարելկոմունիկացիաներին և միայն հիմա՛, նո՞ր սկսեցին առաջացնել վթարներ։ Եվի՞նչ վթարների մասին է խոսքը։

**Պատասխան՝**

**Գյումրի համայնքի գլխավոր**

**ճարտարապետ Հենրիկ Գասպարյան**

-Միշտ էլ խանգարել են, բայց քանի որ հիմա են ընթանում շինարարական աշխատանքները, ավելի լավ է այդ հարցին հիմա լուծում տանք, չանտեսենք, որպեսզի մի քանի տարի հետո նորից այդ հարցին չանդրադառնանք։

**Պատասխան՝**

**Գյումրի համայնքի ղեկավարի տեղակալ**

**Սուրեն Ջանոյան**

-Կապի օպերատորների պահով, որոշ կոմունիկացիաների մալուխներ պետք է անցկացվեն մայթերի վրայով, որպեսզի՝ հետագայում վերգետնյա մալուխները փոխարինվեն ստորգետնյա մալուխներով։

Հենց այդ հանգամանքով է պայմանավորված կոմունիկացիաների անցկացումը մայթերի վրայով։

**Քաղաքացի, ՀԿ ղեկավար**

**Արամ Խաչատրյան**

-Ես ինչքան հասկացա՝ նոր եք պլանավորում կոմունիկացիաների անցկացում և հենց դրան են խանգարում ծառերը, ոչ թե նախկինում եղած կոմունիկացիաներին։

**Պատասխան՝**

**Գյումրի համայնքի ղեկավարի տեղակալ**

**Սուրեն Ջանոյան**

-Ներկա շինարարական աշխատանքների ժամանակ է կարիք առաջացել, որպեսզի այդ կոմունիկացիաներն անցկացվեն ստորգետնյա տարբերակով։Պատճառը հենց դա է։

**«Զարթոնք» ՀԿ ղեկավար**

**Վարդևան Գրիգորյան**

-Ես անձամբ եմ մասնակցել այդ աշխատանքների ուսումնասիրությանը։Եղել են նաև մասնագետներ։ Ուսումնասիրության ժամանակ պարզել ենք, որ ծառերի մեծ մասը կենսունակ չեն և հաստատ մեկ ամսից, երկու ամսից, երկու տարուց պետք է հանվեն։Այդ ժամանակ համայնքը ֆինանսական լուրջ վնասներ է կրելու։ Իհարկե՛, ճիշտ կլիներ, որ այս հարցն ավելի շուտ քննարկվեր, իսկ ներկա պահին՝ արդեն անխուսափելի՛ է։

**Քաղաքացի, «Բիոսոֆիա» ՀԿ նախագահ**

**Գևորգ Պետրոսյան**

**-**Փողոցն ունի երկու մայթ. մեկը՝ դեպի շենքը, մյուսը՝ այն կողմը։Կարելի է ձեր ասած կոմունիկացիաներն անցկացնել շենքի մայթի տակով՝ առանց ծառեր վնասելու և հատելու։Օգտագործում ենք փողոցի մյուս մայթը,և ամբողջ հարցը լուծվում է։

**Պատասխան՝**

**Գյումրի համայնքի գլխավոր**

**ճարտարապետ Հենրիկ Գասպարյան**

-Ո՛չ բոլոր կոմունիկացիաները կարելի է անցկացնել մայթով։ Օրինակ՝ ջրագծերն ու կոյուղագծերն անցկացվում են փողոցով։

Ամեն դեպքում մենք չենք ասում ծառերը վերացնել։ Մենք ասում ենք՝ փոխարինել։Նաև էսթետիկ տեսքը գեղեցիկ կլինի։

**Պատասխան՝**

**Քաղաքացի, «Բիոսոֆիա» ՀԿ նախագահ**

**Գևորգ Պետրոսյան**

-Կա կառավարության որոշում, որ բարդիները նաև քաղաքային միջավայրի ծառեր են։Քաղաքաշինական առումով պետք չէ բաժանել ծառերը և քաղաքաշինությունը, որովհետև նրանք համարվում են քաղաքաշինության տարր։

Եթե ծառերն անկենսունակ են, ապա կարելի է հատված-հատված փոխել, ոչ թե մի ամբողջ հատվածի՝ ծառերի փոխարինում կատարել։Դու՛ք դրա բնապահպանական հետևանքներըչե՞քպատկերացնում։Բարդիները ինչքան որ ուժեղ արմատային համակարգ ունեն, ինչքան որ, իբր թե վնասում են կոմունիկացիաներին, այնքանով էլ համարվում են ամենաարդյունավետ ծառատեսակը քաղաքային միջավայրի՛, օդի մաքրման համար։Կանաչապատման մեջ ո՛չ մի ծառատեսակ չունի այնքան արդյունավետ դերակատարություն, որքան բարդին։

Մեր քաղաքի բնակլիմայական պայմանները հաշվի առնելով, պետք է ասեմ, որ բարդին ինչ տեսակի ծառով էլ որ փոխարինեք, միևնույն է,այն չի՛ կարող այնպես աճել, որ փոխարինի բարդուն։

Ես համաձայն եմ, որ կանաչապատ տարածքների թարմացում լինի, բայց այն պետք է լինի աստիճանաբար, պլանավորված և երկարաժամկետ։

**Քաղաքացի**

**Ցոլակ Չադրյան**

-Կուզենայի նախ ներկայացնել այդ ծառերի քանակը և վիճակը։

Մենք շատ լավ գիտենք, որ բարդին շատ բարձր ծառ է, 20մ և ավելի հասակ ունի։Եթե մենք տնկում ենք բարդու ծառ, ուրեմն այնպես պիտի տնկենք, որ միջբուսային տարածությունը լինի առնվազն 8 մ, որպեսզի կարողանանք խնամել։Բարդին չունի սաղարթ և,հետևաբար, չենք կարող էտել, պիտի հատենք, իսկ այդ դեպքում արմատային համակարգը կսկսի հզորանալ։

Այդ ամենից ելնելով՝ ուզում ենք ծառերը փոխարինել նորերով, այլ ոչ թե նպատակադրված վնասել։

Եթե գնաք ու բացեք Շահումյան փողոցի դիտահորերը, կտեսնեք, թե ծառերի արմատներն ինչպես են մխրճված, բոլորիդ համար էլ հասկանալի կլինի։

Առաջարկում եմ ամբողջությամբ չհանել ծառերը, պահպանել միջբուսային տարածությունը և այդ հատվածներում ծառեր տնկել։Երբ որ այդ ծառերը աճեն, հետո մյուսները կհանենք։

Այս պահի դրությամբ 51 հատ ծառ ունենք Շահումյան 188 շենքի բակում, որից՝ 11-ը չորացած է, 8-ի վիճակը այս ամբողջ շինարարությունից հետո հիսուն-հիսուն է։ Ունենք 7 հատ եղևնի՝ հրապարակին կից, և 21 հատ ծառ՝ Աբովյան փողոցում, որից՝ 5-ը չորացած է, հինգինը՝հիսուն-հիսուն։

Ու ասեմ, որ շինարարության ընթացքում ծառերի արմատային համակարգերն ամբողջությամբ վնասվել են։ Մենք՝ որպես բնակիչ, պատրաստակամ ենք մեր օժանդակությունը ցուցաբերել՝ 3-4 տարի հետո ավելի բարեկարգ քաղաք ունենալու համար։

**Քաղաքացի, «Բիոսոֆիա» ՀԿ նախագահ**

**Գևորգ Պետրոսյան**

**-**Ես առաջարկում եմ եվրոպական երկրների օրինակով առաջնորդվել։Բերել մոտ 15 տարեկան փակ արմատային համակարգով ծառեր և հներն աստիճանաբարփոխարինել դրանցով։Ավելի լավ է 50 հազար ծախսենք, որակյալ ծառ գնենք, քան թե 1000 դրամով ճյուղ գնել և տարիներով սպասել մինչև աճի։

**Պատասխան՝**

**Գյումրի համայնքի ղեկավարի տեղակալ**

**Սուրեն Ջանոյան**

-Ձեր առաջարկությունը շատ խելամիտ է, մենք անպայման կքննարկենք այն։

**Հարց՝**

**Քաղաքացի**

**Արման Բաղդասարյան**

-Ներկա պահին ընթացող շինարարությունը, եթե չեմ սխալվում,հանրային չորս քննարկում ունեցավ,ցավոք սրտի, գրեթե ոչ ոք ներկա չէր այդ քննարկումներին ու այդ չորս հանրային քննարկումների ժամանակ երբեք էլ այս ծառերի հարցը չբարձրացավ։

Ծրագրի բյուջեի մեջ չկա այդպիսի մի կետ, որ ծառ տեղափոխվի կամ նորը տնկվի և այլն և այլն։Հիմա պրոցեսը ո՞նց է լինելու։Դիցուք՝ որոշում կայացվեց, որ ծառերը պետք է հանվեն։Այդգործառույթնո՞վ է իրականացնելու՝ շինարարը, թե՞ համայնքը։

**Պատասխան՝**

**Գյումրի համայնքի ղեկավարի տեղակալ**

**Սուրեն Ջանոյան**

-Համայնքը։

**Քաղաքացի**

**Արման Բաղդասարյան**

-Այս պարագայում ռիսկ կա, որ համայնքի հապաղման դեպքում՝ շինարարությունը հետ կմնա։Մենքինչպե՞ս կարող ենք վերահսկել, կամ ի՞նչ երաշխիքներ ունենք, որ կկարողանանք շատ սահուն այս ամեն ինչը կազմակերպել։

Այստեղ շատ լավ առաջարկներ եղան։ Դուք ռեալ տեսնու՞մ եք, որ շինարարության ժամկետներն առանց խախտելու հնարավոր է այդ ամենը կատարել։

Շնորհակալություն։

**Պատասխան՝**

**Գյումրի համայնքի ղեկավարի տեղակալ**

**Սուրեն Ջանոյան**

-Բոլորիդ առաջարկությունները լսելով և քննարկելով, բնականաբար, պետք է համահունչ մտածենք այդ նոր ծառերի ձեռքբերման հարցի շուրջ։ Այս պարագայում ես այսպես եմ պատկերացնում, որ շինարարը համապատասխան բացվածքները թողնելով, իր աշխատանքը պետք է կատարի, դուրս գա, այնուհետև, բոլորիս կարծիքը հաշվի առնելով՝ կտեղադրենք այդ նոր ծառերը։

**Հարց՝**

**Քաղաքացի**

**Արման Բաղդասարյան**

-Նախկինում՝ մեր ունեցած փորձից, ես այսպիսի ռիսկ եմ տեսնում։Արդյո՞ք այդ բացվածքներումմինչև ծառերի տեղադրելը չեն հայտնվի սուրճի ապարատներ, այլ կոմերցիոն տաղավարներ և այլն։Մենքինչպե՞ս կարող ենք այդ ռիսկը կառավարել, որովհետև հանրությունը հիմա պետք է զինվի համբերությամբ, հասկանալով, որ պետք է շինարարությունը ավարտվի, նոր այդ գործառույթը իրականացվի։Ո՞նց կարելի է այդ ռիսկը կառավարել։

**Պատասխան՝**

**Գյումրի համայնքի ղեկավարի տեղակալ**

**Սուրեն Ջանոյան**

-Այս պահի դրությամբ տաղավարներ կային, որոնք ապամոնտաժվեցին, որպեսզի հետագա աշխատանքներին չխանգարեն, ներկա պահին նման մտադրություն չկա։Այդ բացվածքները, որոնք որ պիտի թողնեն շինարարները, պետք է ծառայեն միայն ծառեր տնկելու համար։

**Քաղաքացի**

**Արման Բաղդասարյան**

-Հարցս այլ էր,պարո՛նՋանոյան։Ինչպե՞ս կառավարել այդ ռիսկը։

**«Գյումրու կոմունալ ծառայություն»**

**ՀԲՀ-ի դենդրոլոգ՝**

**Ա.Մովսիսյան։**

-Այս նկարին նայե՛ք։Այստեղի՞նչ կարելի է տեղադրել։

**Պատասխան՝**

**Քաղաքացի**

**Արման Բաղդասարյան**

-Հարգելի՛ս, Դուք Աբովյան փողոցով վերջին անգամ ե՞րբ եք քայլել։

**Պատասխան՝**

**«Գյումրու կոմունալ ծառայություն»**

**ՀԲՀ-ի դենդրոլոգ՝**

**Ա.Մովսիսյան։**

-Ամեն օր էլ քայլում եմ։

**Քաղաքացի**

**Արման Բաղդասարյան**

**-**Դուք տեսել եք տեղադրված տաղավարները, որոնք ամենևին էլ քաղաքապետարանի թույլտվությամբ չեն տեղադրվել։Եթե բացվածքը թողնելուց հետո մեկ շաբաթ կամ 15 օր հետո ծառը տեղադրվում է, այդ դեպքում ռիսկ չի առաջանում։Բայց եթե մենք սպասում ենք, որ շինարարությունն ավարտվի, նոր տեղերիցս ելնում ենք ու այդ պրոցեսն անում, ռիսկ կա, որ այդ տարածքները կդառնան քաղաքացիների կողմից օգտագործվող տարածքներ։

**«Զարթոնք» ՀԿ ղեկավար**

**Վարդևան Գրիգորյան**

-Պարո՛ն Բաղդասարյան, ես անձամբ եմ խոստանում, որ այդ տարածքներում ոչ մեկի կողմից ոչինչ չի՛ տեղադրվի։

Պատասխանատվությունը վերցնում եմ ինձ վրա։

**«Գյումրու կոմունալ ծառայություն»**

**ՀԲՀ-ի դենդրոլոգ՝**

**Ա.Մովսիսյան։**

- Ճիշտն ասած՝ Գասպարյանը մի քիչ «խաթարել» բառը ներկայացրեց։

Շինարարները դիմել են համայնքի ղեկավարին այն հարցով, որ Աբովյան փողոցում իրականացվելիք շինաշխատանքների ընթացքին խաթարում են բարդի ծառատեսակները և, բնականաբար, ստացված դիմումի համաձայն՝ ստեղծվեց համապատասխան մասնագիտական խորհուրդ և տեղում ուսումնասիրվեց։

Ես անձամբ եմ տեսել, որ մայթերի ծածկույթը քայքայված ու բարձրացված է վերև։ Եթե այս վիճակով թողնենք, մի տարի հետո նորից նույնը կլինի՝ ասֆալտային ծածկույթը կբարձրացնի վերև, նույնը կլինի նաև փողոցի հատվածում, քանի որ ծառերը համարյա կպած են եզրաքարերին։

Ժամանակին, Շահումյան 188 շենքը, որ կառուցվել է, լվացքի հետ կապված խնդիրներ են առաջացել և, որպեսզի հանգստի գոտուց չերևա այդ լվացքի տեսարանը, տնկվել են ներկայիս բարդիները։

Չմոռանանք, որ այս քաղաքը երկրաշարժ տեսած քաղաք է։Նախկինում ունեցել ենք 216 կմ ոռոգման համակարգ, այսօր՝ չունենք ոչինչ։Հետո էլ ասում եք տեր չե՛քեղել։Ջրցանով՝ ծա՛ռ, ծաղի՛կ, կանաչ գոտի պահելը շա՛տ դժվար է, իսկ ոռոգման համակարգ կառուցելու համար ես չգիտեմ, թե ինչքան միջոցներ են հարկավոր։

**Գյումրի համայնքի ղեկավարի տեղակալ**

**Սուրեն Ջանոյան**

-Պարո՛ն Մովսիսյան,մենք այգու ոռոգման հետ կապված նախագիծ ենք ներկայացրել, այժմ հաստատման փուլում է։ Մոտ օրերս կստանանք պատասխանը։Քանի դեռ շինարարները չեն ավարտել իրենց աշխատանքները, կփորձենք այդ հատվածում ոռոգման հարցը կարգավորել։

**Հարց՝**

**Քաղաքացի, «Բիոսոֆիա» ՀԿ նախագահ**

**Գևորգ Պետրոսյան**

-Ի՞նչծառատեսակներով եք փոխարինելու բարդիները**։**

**Պատասխան՝**

**«Գյումրու կոմունալ ծառայություն»**

**ՀԲՀ-ի դենդրոլոգ՝**

**Ա.Մովսիսյան։**

-Գնդաձևակացիանե՛ր, կեչի՛, արոսենի՛։ Մենք պետք է տնկենք այն ծառատեսակը, որը մեր տարածաշրջանում լավ է աճում։

Այս տարի փորձնական 200 հատ սումախ տեսակի ծառ ենք բյուջեով նախատեսել։

**Գյումրի համայնքի ավագանու անդամ**

**Կարեն Մալխասյան**

-Մենք խոսեցինք ծառերի փոխարինման հարցի շուրջ, սակայն հստակ որոշում չկար, թե ործառատեսակից, քանի հատ և ինչ տարիքի պիտի տնկվեր, որպեսզի նման իրավիճակ չստեղծվեր։

**«Գյումրու կոմունալ ծառայություն»**

**ՀԲՀ-ի դենդրոլոգ՝**

**Ա.Մովսիսյան։**

-Շնորհակալությու՛ն առաջարկության համար։Մենքպատրա՛ստ ենք լսելու մասնագետների առաջարկները, քննարկելու և ընդունելու։

**Քաղաքացի, «Բիոսոֆիա» ՀԿ նախագահ**

**Գևորգ Պետրոսյան**

-Տարիներ շարունակ մենք ասել ենք,որ ցանկացած իրեն հարգող համայնք ունի մի քանի հիմնավոր փաստաթղթեր, որոնցով առաջնորդվում է համայնքի ղեկավարն իր պաշտոնավարման ընթացքում։Դրանցիցկարևորներից մեկը կանաչապատ տարածքների կառավարման համայնքային ռազմավարությունն է։ Այսինքն՝ մենք պետք է ունենանք դա, ունենանք ռեգիստր, պիտի անձնագրավորված լինեն քաղաքի բոլոր կանաչապատ տարածքները։ Մենք պիտի ունենանք երկարաժամկետ զարգացման ռազմավարություն, տեսլական։

Մեր դեպքում՝ բոլոր տարածքների կանաչապատ հատվածները կառավարվում են պատահականության սկզբունքով։

Ես առաջարկեցի շենքի մյուս մայթն օգտագործել, բայց այդ առաջարկը միանգամից չլսելու տրվեց։Ինչու՞, որովհետև արդեն որոշվել էր, որ կոմունիկացիաները պետք է անցկացվեն այն մայթով։

Ինչ ծառատեսակներով էլ, որ փոխարինեք բարդիները, հավատացեք քսան տարի հետո նորից բախվելու ենք այս խնդրին։

Ես առաջարկում եմ մի անգամ ճիշտ տեղով անցկացնել կոմունիկացիաները, որպեսզի հետագայում այսպիսի խնդիրների չհանդիպենք։

Մեզ էլ են դիմում տարբեր խնդիրներով՝ ագռավների հետ կապված, բամբակի հետ կապված։ Կանաչապատման համար տնկում են արական բարդիներ, բայց երբ հատվում է բարդու գագաթնային մասը, այն դառնում է իգական և տալիս է բամբակի սերմեր։

**«Գյումրու կոմունալ ծառայություն»**

**ՀԲՀ-ի դենդրոլոգ՝**

**Ա.Մովսիսյան։**

-Այդպես որ լիներ մանվածքային ֆաբրիկա կաշխատեցնեինք։

**Քաղաքացի, «Բիոսոֆիա» ՀԿ նախագահ**

**Գևորգ Պետրոսյան**

-Ես առաջարկում եմ հիմնախնդրի լուծում։

Առաջարկում եմ այդ ծառերը փոխարինել փակ արմատային համակարգ ունեցող ծառատեսակներով։Եվ այդ ծախսերը չգցել միայն համայնքապետարանի վրա, այլ բնակիչներին կամ տվյալ տարածքում բիզնես ունեցող անձանց ասել, որ գումարի կեսն իրենք վճարեն, իսկ մյուս կեսը՝ համայնքը։

**Գյումրի համայնքի ղեկավարի տեղակալ**

**Սուրեն Ջանոյան**

-Վատ առաջարկ չեք անում։

**Քաղաքացի, «Բիոսոֆիա» ՀԿ նախագահ**

**Գևորգ Պետրոսյան**

-Ցոլակի ասած 11 չորացած ծառերը կարելի է վերածել քանդակների, ինչպես եվրոպական շատ երկրներում, որովհետևբարդու ծառին հանելը հավասարազոր է ռումբ տեղադրելուն և կապված է հսկայական ծախսերի հետ։

**Քաղաքացի**

**Ցոլակ Չադրյան**

-Կարելի է օգտագործել Լեհաստանի օրինակը, որտեղ բոլոր ծառերն անձնագրավորված են և ենթակա են շահագործման սահմանված ժամկետում։

**Քաղաքացի, «Բիոսոֆիա» ՀԿ նախագահ**

**Գևորգ Պետրոսյան**

-Կարելի է մի քիչ ջանք թափել,այդ հատվածի համար մասնագետներ ներգրավել, կանաչապատման նախագիծ լրջորեն մշակել, ծառատեսակներ որոշել, որոշել միջբուսային հեռավորությունները, հստակեցնել լանդշաֆտային դիզայնի նախագիծը, և  այդ նախագիծը շինարարական աշխատանքների հետ միաժամանակ իրականացնել։

**Գյումրի համայնքի ղեկավարի տեղակալ**

**Սուրեն Ջանոյան**

-Դիտարկենք երկրորդ հարցը.**«Հայաստանի Հանրապետության Շիրակի մարզի Գյումրի քաղաքի Վարդանանց հրապարակում՝ եկեղեցու հարևանությամբ գտնվող եղևնիները հատելու մասին»**

**«Գյումրու կոմունալ ծառայություն»**

**ՀԲՀ-ի դենդրոլոգ՝**

**Ա.Մովսիսյան։**

-Այս հարցը ծեծված հարց է, մի քանի անգամ քննարկումներ, լսումներ արվել են։Ես իմ տեսանկյունից չեմ պնդում, այլ ներկայացնում եմ։

ՈՒթեղևնիներից մի մասի գագաթնային հատվածները չկան, մյուսներինն էլ՝ շեղված են։ Եթե հիշում եք՝ այս եղևնիների տակ երկրաշարժի ժամանակ դրված էին տնակներ։

Եղևնիներն անխնամ են, չի պահպանվել նրանց բնական տեսքը։Ասեղնատերևները դեղնել են, կենսունակությունը կորցրել ու քաղաքի համար էլ լավ չի դիտվում։

Այդ եղևնիների տակ ժամանակին տնկել ենք կազակական գիհի։Առաջարկում եմ՝ եղևնիները հանել, այլ ոչ թե տեղափոխել, որովհետև դա հսկայական ծախսերի հետ է կապված։Պիտի թողնել միայն գիհին և տարածքը դարձնել ծաղկանոց։

Նորի՛ց եմ ասում, սա իմ տեսակետն է։

**Քաղաքացի**

**Արման Բաղդասարյան**

-Մի հատ ճշտող հարց՝ խոսքը երկու հրապարակների մեջտեղի հատվածի մասին է։

Մի փոքր պատմական էքսկուրս։Այս հարցը 2011թվականին բարձրացավ։Այն ժամանակ, ինչպես հայտնի էր, մենք բոլորս պատրաստվում էինք «Փրկչի երկրորդ գալստյանը». «Ամենափրկչի» համար էին ուզում հատել եղևնիները, որ տեսքը բացվի։Հիմնավորումը դա էր, ուրիշ ոչ մի հիմնավորում։

Ես ուզում եմ հիշեցնել, որ այս եղևնիների կատարները չկան կամ իրենց փշերը վնասված են, դա մարդու ներգործության արդյունքում է եղել, ոչ թե երկրաշարժի ժամանակ։ Դա միտումնավոր է արվել ու ընկել է այն ժամանակահատվածում, երբ խոսակցություններ են սկսվել եղևնիների կտրելու մասին։ Միտումնավոր էին դրանց վնասում։ Այդ պրոցեսը կանգնեց և այս եղևնիներըռեաբիլիտացիոն փուլ չանցան։

**Հարց՝**

**«Գյումրու կոմունալ ծառայություն»**

**ՀԲՀ-ի դենդրոլոգ՝**

**Ա.Մովսիսյան։**

-Կներե՛ք, ինչի՞ համար միտումնավոր։

**Պատասխան՝**

**Քաղաքացի**

**Արման Բաղդասարյան**

-Այդ ժամանակվա քաղաքային իշխանություններն ուզում էին ցույց տալ, որ այդ վնասված ծառերն իրե՛նք պիտի հանեն։

**Հարց՝**

**«Գյումրու կոմունալ ծառայություն»**

**ՀԲՀ-ի դենդրոլոգ՝**

**Ա.Մովսիսյան։**

-Ոչ, ինչի՞ համար վնասեցին։

**Պատասխան՝**

**Քաղաքացի**

**Արման Բաղդասարյան**

-Դուք լա՛վ գիտեք, թե ո՛վ է ժամանակին արել։

Շարունակեմ միտքս. 2013 թվականին «Հոկտեմբեր» կինոթատրոնի քննարկումն էր։ Այդ ժամանակ փաստացի հիմքն այն էր, որ Հայէկոնոմ բանկը դիմել է քաղաքապետարանի դիմացի եղևնիների մասով։ Հիմքը՝ Հայէկոնոմ բանկի դիմումն էր, որով էլ սկսվեց հանրային քննարկումը։ Բայց այդ ժամանակ էլ արդյունքի չհասան։ 2019 թվականին երրորդ հանրային քննարկումն էր։Այդ ժամանակ հատուկ ինձ մոտ նշել եմ, ձայնագրությունն էլ կա, Խաչատրյան Ազատը ասաց, որ Նորմա-Թերզյանի դիմացի եղևնիները մեկ-երկու քամուց հետո կընկնեն վայր, անհապաղ պետք է եղևնիները հեռացնել։ Բայց 2019 թվականից հետո շատ քամիներ եկան ու գնացին, բայց այդ եղևնիները դեռ կանգուն են։ Այնուամենայնիվ, այդ ժամանակ էլ մի հիմնավորում կար՝ դա Նորմա-Թերզյանի դիմումն էր։ Այս ամենն ինչու՞ եմ ասում։ Նայե՛ք, բոլոր այս քննարկումները, որ նայում ենք, կարելի է մի եզրակացություն անել, որ չկա էլի հայեցակարգ։Այսինքն՝ մենք չունենք հիմնավորում։Վիզուալ բոլորս էլ հասկանում ենք, որ կարելի է ավելի լավ բան այստեղ ստանալ, բայց կա՞ հիմնավոր փաստաթուղթ։ Նայե՛ք, ես բժիշկ չեմ, բայց վիզուալ նայելով, կարող եմ տեսնել, որ այստեղից շատերին բժշկական օգնություն է պետք, կամ, համենայնդեպս, այդ բժշկական օգնությունը չէր խանգարի, թեպետ  ինքս բժիշկ չեմ։ Հիմա մենք ունե՞նք փոխաբերական իմաստով բժշկի եզրակացություն։ Երկու տեսանկյուն կա. քաղաքաշինական, որը Գասպարյանը հաստատ կկարողանա հիմնավորել, մյուսը՝ բնապահպանական։ Իրո՛ք, անհնար է դրանց բերել պատշաճ տեսքի։

**Պատասխան՝**

**«Գյումրու կոմունալ ծառայություն»**

**ՀԲՀ-ի դենդրոլոգ՝**

**Ա.Մովսիսյան։**

-Ներողություն, քաղաքաշինականով ասեմ։ Դուք գիտե՛ք այդ եղևնիները որտեղ են գտնվում։Կոնկրետ իրենց տեղը, գիտե՛ք չէ՞։ 8 եղևնու մասին է խոսքը։ Իրենց տակով անցնում է «Գյումրի չայը»։

**«Ասպարեզ» մամուլի ակումբի**

**խորհրդի նախագահ**

**Լևոն Բարսեղյան**

-Տնկողը իմացե՛լ է որտե՞ղ է տնկում այդ եղևնիները, իմացե՞լ է, հա՞։

**«Գյումրու կոմունալ ծառայություն»**

**ՀԲՀ-ի դենդրոլոգ՝**

**Ա.Մովսիսյան։**

-Ե՛ս,ճիշտն ասած, չգիտե՛մ, երեխա եմ եղել։

**«Ասպարեզ» մամուլի ակումբի**

**խորհրդի նախագահ**

**Լևոն Բարսեղյան**

-Աճե՛լ են, աճե՛լ են, ինչի վրա է տնկած եղել, աճել է։Ներողություն։

**Պատասխան՝**

**«Գյումրու կոմունալ ծառայություն»**

**ՀԲՀ-ի դենդրոլոգ՝**

**Ա.Մովսիսյան։**

-Աճել է, բայց տակը թունել է փակել։

**«Ասպարեզ» մամուլի ակումբի**

**խորհրդի նախագահ**

**Լևոն Բարսեղյան**

-Հազար ներողություն։ Գտե՞լ եք բոլոր արդարացումներնեղևնիները հատելու, ներկայացրե՛ք։ Սիրու՛ն չէ, գեղատեսի՛լ չէ, տակից կամարով գետ է անցնում, ուրիշ արդարացում ունե՞ք։

**Պատասխան**

**«Գյումրու կոմունալ ծառայություն»**

**ՀԲՀ-ի դենդրոլոգ՝**

**Ա.Մովսիսյան**

-Ոչ։

**Քաղաքացի, «Բիոսոֆիա» ՀԿ նախագահ**

**Գևորգ Պետրոսյան**

-Այստեղ, քանի որ մենք չունենք էական վնաս մեր քաղաքի հետ կապված, եղևնիներն էլ բարդի չեն, 80-100 տարեկանը շատ ծեր չէ։ Եղևնիները կարող են մինչև 400 տարի ապրել։Մեր կյանքը չի հերիքի գոնե մի հատ այդպիսի ծառ աճեցնել, որովհետևեղևնիները մոտավորապես 60 տարի աճող ծառ են։

Մովսիսյան ջան այս հարցը բերեք չքննարկենք, որովհետև այստեղ ո՛չագռավների հարց կա, ո՛չկոմունիկացիաներ անցկացնելու։

**Քաղաքացի**

**Ցոլակ Չադրյան**

-Բայց բերեք փաստենք, որ հրապարակի ամենագեղեցիկ եղևնիները՝ ներկա պահին «Հոկտեմբեր» կինոթատրոնի դիմացի եղևնիներն են։

**Քաղաքացի, «Բիոսոֆիա» ՀԿ նախագահ**

**Գևորգ Պետրոսյան**

-Կանաչապատումն ունի կարևոր սկզբունք՝ չվնասե՛լ, այլ՝ եղածը պահպանել։ Եկե՛ք առաջնորդվենք այդ սկզբունքով։

**«Ասպարեզ» մամուլի ակումբի**

**խորհրդի նախագահ**

**Լևոն Բարսեղյան**

-2007 թվականի հոկտեմբերի 14-ին, 17 տարի առաջ զանգեցին, թե Անկախության հրապարակի եղևնիները կտրում են։ 10 րոպեում եմ հասել այնտեղ։Կտրել էին 7 հատ եղևնի։ Բոլորի բները նկարել եմ, ոչ մի հիվանդության նշան չկար։Ավագանին հաջորդ օրը հարմարեցրեց և որոշման տակ թուղթ մտցրեց։ Միայն Կարապետ Ներսիսյանն էր, որ ձեռնպահ քվեարկեց, մյուսները՝ կողմ։

Կոմունալ տնտեսությունը եզրակացություն էր տվել, որ ծառերը հիվանդ էին և երկրորդ կետով նշված էր, որ ծառերը փակել էին տեսարանը։Հասկանալի է, որ խայտառակ կեղծիք էր տեղի ունեցել։ Ավագները կհիշեն, որ այդ հատվածում պուրա՛կ է եղել նախկինում։

Ո՛չ մեկին չե՛մ վիրավորում, բայց կարծում եմ, որ ծառերի կտրելու մոլուցքըկա՛պ ունի հոգեկան խանգարումների հետ։

Այդ դեպքից հետո փոխվել է երկու քաղաքային իշխանություն, բայց ո՛չ մեկի մտքով չի՛ անցել այդտեղ եղևնի տնկել, կամ, ընդհանրապես, պուրակ սարքել։

Քաղաքային իշխանությանը ընտրում է ժողովուրդը։Ժողովուրդն էլ արժանի է այդ իշխանությանը։Այս հարցն ավագանիով որոշվող հարց չէ։ Համայնքի ղեկավարն է որոշում՝ կտրի՞ թե՝ ոչ։ Ինչ որոշեց քաղաքային իշխանությունը, ժողովուրդն արժանի կլինի այդ որոշմանը։

Մենք երկար հիշելու ենք սա։

Կուզենամ անդրադառնալ երկու խոշոր հարցի՝ էսթետիկային և էթիկային, այսինքն՝ գեղագիտությանը և բարոյականությանը։

Ես՝ ինքս, այն մարդկանցից եմ, որ տարիներ շարունակ գեղեցիկի շուրջ վեճեր եմ վարել։ 11 տարի առաջ, վերջին հանրային լսման ժամանակ, Հայէկոնոմ բանկի եղևնիների հետ կապված շատ պատկառելի կենսագրություն ունեցող մարդիկ, հիմա արդեն հանգուցյալներ, բացատրում էին, որ եղևնին գեղեցիկ չէ, գեղատեսիլ չէ, կտրե՛նք։Ես հարցրեցի գեղեցիկի սահմանումը տվեք, ես մարդ գտնեմ, փող գտնեմ ամբողջ քաղաքը այդ սկզբունքով գեղեցկացնեմ։ Ո՛չ դուք, ո՛չորևէ մեկը գեղեցիկ ծառի սահմանումը չունի։ Տեղական ինքնակառավարումը ճաշակի հետ, գեղեցիկի հետ կապ չունի։Երբ այդ արժեքները բերում գցում ենք մեջ, անլուծելի վեճ է բացվում։Երբ ծառը ընկնում է տան վրա, կյանքի և առողջության հարց է, դա հասկանալի է, այդ դեպքում վեճ լինել չի կարող, ինչքան էլ ծառը գեղեցիկ լինի, ինչը չի կարելի ասել եղևնիների պարագայում։

Որևէ մեկը գնահատե՞լ է այս քննարկման ֆինանսական արժեքը։

Իմ արժանապատվությունից ցածր է ձեզ պատմել աշխարհի խոշոր քաղաքների, փոքր քաղաքների, 2000 տարեկան քաղաքների ծառերի և շենքերի համադրության մասին։Վերածեք դրամի և տեսեք ինչքան գումար է ծախսվում այս անպտուղ վեճի համար։Ամեն անգամ ես մտածում եմ, որ սա վերջին քննարկումն է այս հարցի հետ կապված, որ քաղաքային իշխանությունը վերջապես ընկալեց, որ ճաշակի մասին վեճերը քաղաքային խորհուրդ չի կարելի տանել։

Անցնենք այս հարցի էթիկային՝ բարոյականությանը։ 15 հատ լքված ջրավազան ունենք, լիքը ավերակ թաղամասեր, շատրվաններ, ոչ գեղատեսիլ ծառեր։ Ինչու՞ եք եկել կպել այս եղևնիներին։ Ո՞վ է այս հարցը մտցրել օրակարգ։ Ի՞նչ է, էլ անելու բան չկա՞, աղբահանության, լուսավորության հարցերը լուծվե՞լ են, եկել հերթը հասել է այս եղևնիների՞ն։

Երբ որ բոլոր հարցերը կլուծվեն, անօթևանները տուն կստանան, մանկապարտեզի տարիքի 2500 երեխաները, որոնք չեն գնում մանկապարտեզ, մյուս 2500 հոգու հետ կգնան մանկապարտեզ, քաղաքային տրանսպորտի հարցը կկարգավորվի, վերջում նոր կմտածենք եղևնիների մասին։

Այս քաղաքի կապիտալ ներդրումների կարիքը, իմ հաշվարկներով, ամենաքիչը կազմում է 200 մլն դոլար, որպեսզի մեկ անգամ ամբողջ ենթակառուցվածքը կարգի բերվի։ Քաղաքի բյուջեն 10 մլն դոլար է, որից կապիտալ ներդրման պոտենցիալը տարեկան 1 միլիոն դոլար է, ողորմելի թվեր են։ Այսինքն՝ 200 տարի է պետք, որ այս քաղաքն իր բյուջեով, իր բոլոր ծախսերը հոգա։ Մենք խայտառակ ճգնաժամի մեջ ենք, ու եթե ինչ-որ ծակ կա փակելու եղևնիների հարցի հետ կապված, այդ գումարը պետք է ուրիշ տեղ ուղղվի։

Շատ անբարո է, կարիքը չունեցող հարցը բերել այստեղ քննարկել։

Հարգելի՛ քաղաքային իշխանություն, չպիտի՛ լինի այդպիսի պարապ ժամավաճառություն, անտեղի ջանք, հոգս չպիտի ներդրվի։

Ավարտելով ՝ խնդրա՛նքս, կո՛չսհետևյալն է՝

ընդհանրապես այս հարցերը համարել կարևորզբաղվելիք միայն այն ժամանակ, երբ մնացած բոլոր հարցերը լուծվում են։

Հույս ունեմ, որ սա մեր համայնքապետարանի վերջի՛ն քննարկումն է՝ հրապարակի եղևնիները հատելու մասին։

**Քաղաքացի, «Բիոսոֆիա» ՀԿ նախագահ**

**Գևորգ Պետրոսյան**

-Բացի այդ, անհրաժեշտոթյուն կա, որ մենք այդ ծառերը խնամենք։ Պարոն Բալասանյանի հետ առաջին անգամ խոսելուց հետո, հրավիրեցինք Երևանի բուսաբանական ինստիտուտի լավագույն մասնագետներից մեկին, ով ասաց, որ այս եղևնիները կարելի է կամ 10-15 տարեկան եղևնիներով փոխարինել, կամ ամառվա ընթացքում՝ 3-4 անգամ ջրով լվանալ ։

Հանրային քննարկումն ավարտվեց քննարկմանը ներկա էին 25 անձ։